b'\n_START_ARTICLE_\nSilvester Mur\xc3\xa8\n_START_SECTION_\n\xc5\xbdivljenje in delo\n_START_PARAGRAPH_\nSrednjo \xc5\xa1olo je dokon\xc4\x8dal v Ljubljani, bogoslovje na Dunaju, posve\xc4\x8den je bil leta 1767. Kaplanoval je 2 leti v \xc5\xbdeleznikih, 9 let v \xc5\xa0marju pri Ljubljani, 3 leta v Meng\xc5\xa1u. Leta 1783 je postal \xc5\xbeupnik v Kolovratu, kjer je bil do sv. Mihaela 1801, nato je pri\xc5\xa1el v Dobrunje._NEWLINE_Zapisnik ljubljanskih dekanij iz leta 1788 ga hvali kot zelo zmo\xc5\xbenega in izvrstnega govornika, \xc4\x8detudi je bil telesno slaboten; \xc5\xbeivel je zgledno povsod, ljudje so ga radi imeli in spo\xc5\xa1tovali. V rokopisu je zapustil ob\xc5\xa1irni Pogovar od pija\xc4\x8de inu vento\xc4\x8dejna tega Vina med enim G. Fajmo\xc5\xa1tram inu med \xc5\xa1terjim Farmanim iz leta 1791. V njem je dobrodu\xc5\xa1ni \xc5\xbeupnik z mnogimi citati iz svetega pisma in razlogi zdrave pameti pobolj\xc5\xa1al tri najhuj\xc5\xa1e pijance svoje fare: kmeta Miho, gospodinjo Mico, \xc4\x8devljarja Lenarta in \xc5\xa1e gostilni\xc4\x8darja Matijo. Jezik mu je preprosto nare\xc4\x8dje z obilico tujk in slovni\xc4\x8dnih napak, pravopis razodeva vpliv Marka Pohlina. Rokopisa, ki ga je P. Bohinjec prepustil uredniku DS v objavo (DS 1897, na ovitkih \xc5\xa1t. 8 do 16), ni ve\xc4\x8d mogo\xc4\x8de izslediti.'